LIKUMPROJEKTS

**Grozījumi Ieroču aprites likumā**

Izdarīt Ieroču aprites likumā (Latvijas Vēstnesis, 2019, 61.nr.) šādus grozījumus:

1. 1.pantā:

izteikt 14.punktu šādā redakcijā:

“14) **ierocis** – priekšmets vai mehānisms, kas speciāli radīts dzīvu vai nedzīvu mērķu iznīcināšanai, bojāšanai, citai iedarbībai uz mērķi, kā arī skaņas vai gaismas signāla došanai šāviena rezultāta;”;

izteikt 30.punktu šādā redakcijā:

30) **munīcija**—priekšmeti, kas konstruktīvi izgatavoti šāviena izdarīšanai un paredzēti dzīvu vai nedzīvu mērķu iznīcināšanai, bojāšanai, citai iedarbībai uz mērķi, kā arī signālu došanai;”.

2. Izslēgt 4.panta otrā daļā vārdus “kā arī gāzes ieroci un signālieroci”.

1. Papildināt likuma 4.pantu ar piekto, sesto un septīto daļu šādā redakcijā:

“(5) Ministru kabinets nosaka:

1. kārtību, kādā klasificē gāzes ieročus un signālieročus, kā arī pārbauda to atbilstību E kategorijas ieroču tehniskajām specifikācijām;
2. kārtību, kādā pieprasa un saņem gāzes ieroču un signālieroču paraugus pārbaudes veikšanai;
3. E kategorijas ieroču tehniskās specifikācijas.

(6) Ja Valsts policija klasificējot konstatē, ka gāzes ierocis un signālierocis nav uzskatāms par E kategorijas ieroci, tā veic gāzes ieroča un signālieroča klasifikāciju normatīvajos aktos par šaujamieroča un to munīcijas klasifikāciju noteiktajā kārtībā, izņemot gadījumu, ja gāzes ieroča un signālieroča aprite Latvijā ir aizliegta.

(7) Valsts policija ir kontaktpunkts, kas nodrošina gāzes ieroču un signālieroču atbilstības pārbaudi E kategorijas ieroču tehniskajām specifikācijām, veic sadarbību ar citām Eiropas Savienības dalībvalstīm un Eiropas Ekonomikas zonas valstīm, kā arī pēc pieprasījuma saņemšanas informē citu Eiropas Savienības dalībvalsti un Eiropas Ekonomikas zonas valsti par minētās atbilstības pārbaudes rezultātiem.”

4. Papildināt likuma 5. panta septīto daļu pēc vārdiem “gāzes ieroči un signālieroči” ar vārdiem “kas atbilst noteiktajām tehniskajām specifikācijām un”.

5.Papildināt informatīvo atsauci uz Eiropas Savienības direktīvu ar Komisijas Īstenošanas Direktīvu (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli.

Likums stājas spēkā 2020.gada 17.janvārī.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Melkers

67208232